**LIDL I ESSITY DONIRALI 35 HILJADA EVRA ZA LEPŠI ŽIVOT SVAKOG DETETA**

**Kompanije Lidl Srbija i Essity realizovale su tokom oktobra drugu po redu zajedničku kampanju pod nazivom „Za lepši život svakog deteta“. Tom prilikom prikupljeno je 35 hiljada evra donacije, koja je potrebna za obnovu prostorija Svratišta za decu na Novom Beogradu, radi stvaranja boljih uslova za boravak.**

Tokom oktobra kompanije Lidl i Essity su za donaciju izdvojile po 20 dinara od svakog prodatog proizvoda u Lidl prodavnicama, brendova Libresse i Zewa. Za vreme trajanja kampanje bile su organizovane posebne akcije i popusti na ove proizvode, što je doprinelo većoj motivaciji potrošača da se priključe humanitarnoj inicijativi.

*„Ponosi smo na činjenicu da već dve godine u saradnji sa kompanijom Essity pomažemo onima kojima je pomoć najpotrebnija. Veoma smo zahvalni našim potrošačima, koji su nas podržali u ovoj ideji i doprineli da zajedničkim snagama poboljšamo uslove za boravak dece koja su svakodnevno izložena izazovnim životnim okolnostima“,* **izjavila je Marija Kojčić ispred Korporativnih komunikacija Lidl Srbija.**

Kao vodeća svetska kompanija za higijenu i zdravlje, kompanija Essity, već dugi niz godina aktivno sprovodi različite humanitarne i društveno odgovorne projekte. A sada su svojim brendovima Libresse i Zewa omugućili i potrošačima da kroz svoju svakodnevnu kupovinu pruže značajnu podršku.

*„Veoma smo srećni što, zajedničkim snagama, sa našim partnerom Lidlom, već drugu godinu, uspevamo da doprinesemo boljitku lokalne zajednice i da pomognemo našoj deci. Ovom prigodom zahvalila bih i kupcima Lidla, koji su prepoznali naša nastojanja i iznova nas podržali“,* izjavila je **Iva Stefanovski Horvatić, Senior Shopper marketing menadžerica iz kompanije Essity.**

Korisnici usluge Svratišta su deca uzrasta od 5 do 15 godina koja su usled teških životnih okolonosti izložena višestrukim svakodnevnim rizicima. U Svratištu dobijaju redovne, nutritivno izbalansirane obroke, čistu odeću i obuću prilagođenu vremenskim uslovima, kao i podršku prilikom uključivanja u obrazovni sistem i tokom obrazovanja. Svratište za decu predstavlja sigurno okruženje koje odgovara na njihove potrebe i neguje njihov psihosocijalni razvoj.

**O** **Lidlu**

Kompanija Lidl, kao deo nemačke Švarc grupe (Schwarz Gruppe), predstavlja jednog od vodećih prehrambenih trgovinskih lanaca u Nemačkoj i Evropi. Posluje u 32 zemlje širom sveta, sa oko 12.350 prodavnica, kao i više od 220 logističkih centara i skladišta i oko 375.000 zaposlenih u 31 zemlji sveta. Svojim svakodnevnim aktivnostima preuzima odgovornost za ljude, društvo i planetu. Za Lidl, održivost znači svaki dan iznova ispunjavati svoje obećanje o kvalitetu. Učinak, poštovanje, poverenje, čvrsto na zemlji i pripadnost Lidlove su korporativne vrednosti koje su srce korporativne kulture, oblikuju svakodnevno poslovanje i čine osnovu za uspeh. Lidl je u 2023. fiskalnoj godini ostvario prodaju od 125,5 milijardi evra, a Švarc Grupa je zabeležila 167,2 milijarde evra.

Lidl je u Srbiji svoje prve prodavnice otvorio u oktobru 2018. godine i trenutno ima 72 prodavnice u 41 gradu širom zemlje. Imamo dugoročne planove sa ciljem da potrošačima širom Srbije ponudimo jedinstveno iskustvo kupovine i najbolji odnos cene i kvaliteta, po čemu smo prepoznati u svetu. Na osnovu sertifikovanja od strane Top Employers Institute za najboljeg poslodavca, Lidl je nosilac sertifikata „Top Employer Serbia“ i „Top Employer Europe” već četvrtu godinu zaredom. Dodatno, u nezavisnim istraživanjima, potrošači u Srbiji su Lidl odabrali kao „Izabranu prodavnicu godine“, pečat koji dodeljuje organizacija „Izabran proizvod godine“, dok je na osnovu reprezentativnog uzorka Lidl u sklopu kampanje „Najbolje u Srbiji“ proglašen za „Miljenika potrošača“.

**O Essityju**

Essity je vodeća globalna kompanija za proizvodnju higijenskih i zdravstvenih proizvoda koja razvija i proizvodi održive proizvode za ličnu negu i zdravstvene proizvode. Proizvodi kompanije prodaju se u oko 150 zemalja pod 2 vodeća globalna brenda, TENA i Tork, te mnogim drugim snažnim brendovima: Zewa, Libresse, Libero, Lotus, Nosotras, Saba, Tempo, TOM Organic, Actimove, Cutimed, JOBST, Knix, Leukoplast.

Na nivou kompanije, vode računa o zaštiti planete i njenih resursa, veoma im je važno društveno odgovorno poslovanje i uvek nastoje da kod novih proizvoda smanje uticaj na životnu okolinu koristeći pametan dizajn i materijale. Kroz inovacije u proizvodima, ambalaži i proizvodnji, pronalaze načine da budu održiviji kao kompanija.

**Kontakt za medije:**

Dragana Milačak, RED Communication, Email: [dragana.milacak@redc.rs](mailto:dragana.milacak@redc.rs) , Mob: +381 64 875 2671

Teodora Ivanović, RED Communication, Email: [teodora.ivanovic@redc.rs](mailto:teodora.ivanovic@redc.rs), Mob: +381 62 109 7896

[press@lidl.rs](mailto:press@lidl.rs)

[www.lidl.rs](https://www.lidl.rs/)

[Media centar LINK](https://www.lidl.rs/sr/Press-883.htm)

[Instagram Lidl Srbija](https://www.instagram.com/lidlsrbija/)